Orbán nemi erőszakkal is riogatott a köztévén
Orbán Viktor a köztévén este 7 órakor nagyjából ugyanazt mondta el, mint amit a parlament ülésén napközben, azzal a kivétellel, hogy a miniszterelnök már nem csak azt hangoztatta, hogy a kormánynak meg kell erősítenie az eddigi politikáját - aminek az iránya egyébként eddig is rendben volt -, de a nemi erőszak számának emelkedésével is riogatott.
Orbán mondanivalója gyakorlatilag szinte szóról szóra ugyanaz volt, mint a korábban többször hangoztatott álláspontja a menekültügyben. Talán csak hosszabban, és nyomatékosabban, a péntek éjszakai rettenetes terrortámadást használva saját szavainak igazolására. Amennyiben egyáltalán lehetséges még ráerősíteni Orbánnak a menekültügy kapcsán  hallatott militáns hangvételű riogatására, úgy azt legalábbis megpróbálta felülmúlni:  Megtámadták az Európai Uniót és mi is veszélyben vagyunk - jelentette be drámai hangon.
A kormányfő a köztévének adott interjújában nagyjából ugyanazt mondta el, mint a parlament ülésén. A kormánynak a magyar emberek biztonsága az első, eddig is "ezen a vonalon haladt", nem kell megváltoztatnia gondolkodását - fogalmazott Orbán Viktor, majd kijelentette: a kormánynak folytatnia kell, meg kell erősítenie az eddigi politikáját, de az irány, valamint az együttműködés a kormányzat, a politika és a szakmai szervezetek között eddig is rendben volt.
Orbán Viktor elmondta: amikor a biztonságért felelős szakmai szervezetektől megérkeztek a jelzések a kormányhoz, "a mi fejünkben rögtön megszólalt egy vészcsengő, máshol ez nem így történt". Magyarország mind a maga, a saját polgárai, mind Európa, az európai polgárok védelmében is mindent megtett, ami lehetséges, sőt még valamivel többet is, mert még az országhatárokon túlra is küld rendőri és határőrizeti egységeket - emlékeztetett.
A kormányfő olyan problémákat is megfogalmazott, amik mellett nehéz lenne elsiklanunk: a menekültválsággal összefüggésben kiemelte a bűncselekmények, de a nemi erőszak számának növekedését is.
Orbán parlamenti felszólalását ide kattintva olvashatja el!
A portál szerint mivel Orbán Viktor a hagyományos, pártelnöki újraválasztása után tartandó beszédét a migránshelyzetre hegyezte ki, a Fidesz elnöksége egybehangzóan úgy ítélte meg, hogy ízléstelen lenne felhasználni a történteket és "na ugye, megmondtam" alapon beszélni a tragédiáról. A decemberre halasztott kongresszuson egyébként a kormánypárt három alelnökét is lecseréli: Lázár János két, Kósa Lajos nyolc, Pokorni Zoltán pedig tizenkét év után távozik a pártvezetésből - egyedül Pelczné Gáll Ildikó marad a helyén. A leköszönő alelnökök helyére a parlament törvényalkotási bizottságát vezető Gulyás Gergelyt, Kubatov Gábor pártigazgatót, és Németh Szilárd volt rezsibiztost jelölték az alapszervezetek.
"A Facebookon kialakult ádáz vita hatására úgy döntöttem: személyesen tapasztalom meg a megújult iskolai kosztot – vallott a motivációról menzablogján a polgármester.Névtelenül, titokban, épp, hogy nem álruhában, mint Mátyás király" - beszámolója szerint így járta az iskolákat a politikus.
A fideszes városvezető azt írta, az intézményekben nem tudták, hogy mikor mennek ellenőrizni, így Wintermantel számára világossá vált, hogy sokkal több az előítélet menza-ügyben, mint azt a valóság indokolná. Mint mondta, találtak ugyan hibákat, de "mégiscsak több ezer fős közétkeztetésről van szó". A városvezető szerint viszont az megengedhetetlen, hogy a feltálalt étel hideg legyen, vagy hogy akárcsak egyetlen gyerek ne kapja meg az előírt adagot.
A teljes cikket itt olvashatja!
terrortámadás Wintermantel Zsolt Orbán Viktor párizsi terrortámadás menza Fidesz-kongresszus